Diari Oficial de la Generalitat Valenciana


Sumari del DOGV 3983, del 20-04-2001 (2001/2964)

Notificació de la resolució del recurs d'alçada amb el número de referència interna R-180/2000.
-----------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2964


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs d'alçada amb el número de referència interna R-180/2000. [2001/M2964]
  
De conformitat amb el que estableix l'article 59.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, es procedeix a notificar al senyor Antonio Sabuco Alcaraz, carrer d'Álvarez Sereix, 13-2n-D, 03957 Alacant) la resolució del recurs d'alçada amb el número de referència interna R-180/2000.
  
Resolució
  
Examinat el recurs d'alçada presentat pel senyor Antonio Sabuco Alcaraz, contra la resolució del Servei Territorial d'Arquitectura i Habitatge d'Alacant, en l'expedient per sol·licitud de finançament qualificat per rehabilitació d'habitatge, expedient 03/A12/1R/0056/2000/14.
  
Antecedents de fet
  
1. El senyor Antonio Sabuco Alcaraz va presentar en el Servei Territorial d'Arquitectura i Habitatge d'Alacant el dia 24 de març de 2000 sol·licitud de finançament qualificat per a la rehabilitació de l'habitatge de la seua propietat situat a la localitat d'Alacant, carrer d'Álvarez Sereix, número 13, pis segon, dreta.
  
2. A la vista de la documentació que hi ha en l'expedient, i en virtut del que disposa l'article 8.1.a) del Decret 173/1998, de 20 d'octubre, del Govern Valencià, el cap del servei territorial, en data 18 d'abril de 2000, dicta resolució denegatòria del finançament qualificat sol·licitat, en quedar acreditat que la part sol·licitant és titular d'un habitatge lliure en la mateixa localitat en què se situa l'habitatge objecte de l'actuació protegida, i el valor cadastral del dit habitatge lliure és, revisat amb posterioritat a l'any 1989, superior al 40% del preu d'aquella, o superior al 20% si la revisió cadastral ha tingut lloc anteriorment.
  
3. Contra la citada resolució interposa recurs d'alçada dins del termini i en la forma escaient el senyor Antonio Sabuco Alcaraz, amb les al·legacions que consten en aquest, i que es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 110/2000, de 18 de juliol, del Govern Valencià (DOGV núm. 3.798 de 21 de juliol).
  
2. El que disposen els articles 107, 110, 114 i 115 de la Llei 30/1992, de 26 de novembre, de RJAP i PAC, quant a l'admissió i tramitació del recurs
  
3. Segons disposa l'article 8.1 del Decret 173/1998, de 20 d'octubre, del Govern Valencià, és requisit per a accedir al finançament qualificat que els interessats no siguen titulars del ple domini o d'un dret real d'ús o gaudi sobre algun altre habitatge de protecció pública, de protecció oficial, o per la qual s'hagen obtingut ajudes per a accedir a aquesta, ni, en qualsevol cas, sobre un habitatge lliure en la mateixa localitat en què se situa l'habitatge objecte de l'actuació protegida, quan el valor cadastral del dit habitatge excedisca del 40% del preu d'aquella, si la revisió cadastral del dit valor s'haguera produït amb posterioritat a 1989, o del 20% si la revisió haguera tingut lloc anteriorment.
  
4. En el cas que ens ocupa, revisada la documentació que hi ha en l'expedient, es comprova que estem davant de dos habitatges disferents, cada un d'aquests amb la corresponent inscripció registral, l'escriptura de compravenda i les adquirides en dates distintes, independentment que estiguen unides físicament; el mateix recurrent reconeix haver unit físicament els dos habitatges al poc de temps d'adquirir el segon d'aquests.
  
D'altra banda, no ens vam trobar en cap dels supòsits que l'article 52 del Decret 173/1998, de 20 d'octubre, del Govern Valencià, exceptua el requisit de no tindre un altre habitatge, i que són els habitatges situats en àrees de rehabilitació, edificis catalogats i habitatges afectats per patologies derivades del ciment aluminós.
  
Establit tot el que s'ha exposat, i ja que no ha presentat el recurrent cap prova adequada i suficient que desvirtue el contingut de la resolució impugnada, és procedent confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Antonio Sabuco Alcaraz contra la Resolució del Servei Territorial d'Arquitectura i Habitatge d'Alacant, de data 18 d'abril de 2000, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant del Jutjat Contenciós Administratiu d'Alacant, en el termini de dos mesos, comptadors des de l'endemà de la notificació, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que puga exercir qualsevol altre recurs que estime oportú.